**Жанар Таласпаева,**  «Рухани жаңғыру» өңірлік жобалық Кеңсесінің жетекшісі

**Кәсіпкерлер ауылға көмектесті**

Облыста «Атамекен», «Рухани қазына», «Тəрбие жəне білім», «Ақпарат толқыны» бағдарламалары бойынша бірқатар жобалар қабылданып, 157 шара жүзеге асырылды. «Туған жерге тағзым» республикалық жобасы аясында 126 ісшара ұйымдастырылды. Өңірде туып-өскен азаматтардың қол ұшын бергенін айта кеткен жөн. Олардың қатарында «Егоровские склады» ЖШС басшысының есімі құрметпен аталады. Ол 320 миллион теңге тұратын балабақшаның құрылысын пайдалануға берді. Осы компания мемлекет-жекеменшік əріптестігі аясында теннис кортын салуда.Тайынша ауданының Ильичевка ауылында медициналық пункт ашылды. Жеке кəсіпкер С.Жақыпов жəне «Ильич» ЖШС қайтарымсыз негізде демеушілік көмек көрсетті. Мемлекет-жекеменшік əріптестігі шеңберінде Комсомол ауылдық округінде ауыл тұрғындарына мəдени-сауықтыру орталығы пайдалануға берілді. Оның құрылысына «Кашин А.В. жəне К» фермерлік қожалығының басшысы Александр Кашин демеушілік көрсетті.

Қызылжар – ел қорғаған батырларды, күміс көмей əншілер мен сал-серілерді дүниеге əкелген қасиетті мекен. Осы себепті «Талантқа толы туған өңір» өңірлік жобасы аясында «Жұмағы жердің Қызылжар» атты жергілікті ақын-композиторлардың əн конкурсы өткізілді.

Кеште Кəкімбек Салықов, Ермек Серкебаев, Жоламан Тұрсынбаев жəне басқа жерлестеріміз ұлықталды. «Саналы азамат» базалық бағытының «Ұлы дала жастары» жобасының аясында М.Қозыбаев атындағы СҚМУ-де студент жастарға бағдарламаның мəн-мағынасын түсіндіру жұмыстары белсенді жүргізілді. «Рухани жаңғыру» бағдарламасын толыққанды жүзеге асыру үшін ғалымдардың жетекшілігімен 4 эксперттік топ құрылды. Білім беру бағдарламаларының мазмұны жаңартылды. Оқу жоспарларына «Өлкетану жəне туризм негіздері», «Экологиялық туризм», «XIX – XX ғасырлардағы Солтүстік Қазақстанның тарихы», «СҚО музейлері мен архологиялық ескерткіштері» жəне т.б. элективті пəндер енгізілді.

Облыста қоғамдық сананы жаңғырту бағдарламасы аясында жүргізіліп жатқан шаралардың тиімділігін арттыру бойынша жұмыстар жалғасын таба беретін болады.

**// Егемен Қазақстан. - 2018. - 16 сəуір**